Man skok dood terwyl hy gras snyArgieffoto Russel Meiring, woordvoerder van ER24, het gesê die man het met paramedici se aankoms op die vloer gelê met brandwonde aan sy wange en hande. “Sy vrou was besig om mond-tot-mond-asemhaling toe te pas.” Volgens Meiring het paramedici by die man se vrou oorgeneem en vir sowat 45 minute mond-tot-mond-asemhaling toegepas. Hulle kon egter nie daarin slaag om die man by te bring nie en hy is op die toneel dood verklaar. Die presiese omstandighede wat tot die voorval gelei het is nog nie bekend nie.